
Comisia pentru buget, 


finanţe şi bănci





AVIZ





asupra propunerii legislative pentru modificarea şi


 completarea Ordonanţei Guvernului nr. 39/1994 privind


 stabilirea unor coeficienţi de ierarhizare a salariilor de bază


 pentru personalul din sectorul bugetar, aprobată şi modificată


prin Legea nr. 134/1994, modificată prin Legea nr. 85/1996,


republicată











	Cu adresa nr. 67 din 8 mai 1997, Biroul Permanent, conform   art. 86   din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Ordonanţei Guvernului nr. 39/1994 privind stabilirea unor coeficienţi de ierarhizare a salariilor de bază pentru personalul din sectorul bugetar, aprobată şi modificată prin Legea nr. 134/1994, modificată prin Legea nr. 85/1996, republicată.


In urma examinării, în şedinţa din data de 14 mai 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative având în vedere următoarele considerente:


- problemele de salarizare pentru categoriile respective de persoane încadrate în domeniul culturii au fost parţial rezolvate prin Legea nr. 86/1996 prin care s-a aprobat Ordonanţa Guvernului nr. 9/1996;


- prin majorarea cu 25 % a salariilor pentru funcţiile respective în cadrul personalului din învăţământ conduce la crearea unor dezechilibre importante de salarizare între diferitele categorii de personal, ajungându-se ca salariul unui bibliotecar să depăşească nivelul de salarizare al unui profesor;


- majorarea implică un efort bugetar de circa 4,8 miliarde lei la nivelul unui an, sumă necuprinsă în bugetul pe anul 1997;


- acordarea în anul 1997 a unor creşteri salariale s-ar putea interpreta ca o nerespectare a Memorandumului convenit cu Fondul Monetar Internaţional.

